Laman
Rabu, 04 September 2013
Sugih vs Tiwas
Yen ngorahang anak sugih, tusing buin nyandang tuturang indik pagelahanne, makejang dadi kakasuban jagat. Magenepan suba pada druenanga. Apa buin di zamane jani, maendahan utsaha anake apang nyidayang dadi anak sugih. Nyen tusing nyak sugih??? Ada nyak dadi anak lacur??? Makejang bengong ningehang raos buka keto. Mula dadi jadma di gumine sekala, kasugihane tuah dadi rasayang akejepan, len raosne sing ja dadi bekelang mati. Apa ke ada anak mati ka suargan ngaba mobil, motor, lan umah mewah??? Buin masi enggang ngep ningehang satua buka keto!
Yen saihang jak anak sugih, anak tiwas liu sajan di gumine ene. Makejang anake tusing ada nyak dadi anak tiwas. Sakewala tantangan idupe ane jani sing kena baan ngitungang. Ajin sembako sayan negehang lan ngemaalang. BBM suba ngamenekang. Ajin dolar negehang tekenang ajin rupiah. Ento makada anak tiwas keweh nyalanang idup.
Yen saihang buka keto paundukanne, sinah suba nyidaang narka, encen ane nyidaang idup di gumine ene, nyak suba ane buka anake ngorahang "gemah ripah loh jinawi". Ento tuah tutur anake ane ane suba nepukin ane madan "moksa" di gumine. Anak sugih liu ngelah pis, tusing ada ane tusing nyidayang kabeli ulian pipis. Makejang idupe apang satata nganggon pipis... pipis... pipis... lan ... pipis!!!!
Nah keto suba jani kenehang dewek anake ane tusing ngelah pipis, sinah tusing nyak majalan cara idup anake sugih. Yen kenehang, idup di gumine jani pipis dadi raja. Sing ada pipis, sing idup. Yen lumbrah anake nyambatang idupe jani tuah kena ":hukum rimba". Ane sugih lakar sayan sugih, ane tiwas sayan niwasang! Suba keto lantas dadi buka paribasane, "mati ia idup kai". Makejang pada ngutamayang dewekne padidi lan kulawargane. Sing nyama sing kenal, lan satua-satua ane len-lenan!
Diapin keto, idup pasti kar majalan yen suba iraga tiwas mautsaha apang dadi sugih. Nyen nawang gumine mabading, cara jantrane mapincer, ane sugih dadi tiwas, ane tiwas dadi sugih!
Lamun kene malu, ene tuah tuturan jaruh, anggon ngilangang keneh inguh, sambilang ngilangang peluh! Ane maca pasti suba arah-aruh, sakewala tiang tusing tandruh, krana ene gegaen aluh, nanging ngidih olas eda nemah misuh!!! :)
Langganan: Entri (Atom)
pag_Latn ind_Latn ban_Latn ban_Latn ban_Latn ban_Latn ban_Latn ban_Latn ban_Latn sun_Latn